Finalen lørdag 13. mai åpnet med en flaggparade der artistene gikk fra scenen og gjennom publikum til green room. I finalen var Jamala tilbake som pausenummer, denne gang med sin nyeste låt, «I Believe in U». Under Jamalas opptreden klarte en ukrainsk stuntartist å ta seg opp på scenen og vise bakenden til publikum og tv-seerne. Mannen ble raskt pågrepet og bøtelagt, og Jamala opptrådte uforstyrret videre. 2004-vinneren Ruslana, Det ukrainske elektro-folk-bandet Onuka og Ukrainas nasjonale akademiorkester for folkeinstrumenter opptrådte også.